Gollivud yulduzlarining kelishgan tansoqchilari (foto)

Mashhurlar tansoqchi yollayotganida nafaqat baquvvatligini, balki ularning ko‘rinishini ham e’tibordan qochirishmaydi.
Kayli Jenner

Tim Chang tan soqchilar orasida eng ko‘p muhokamalarga sabab bo‘lganlardan biri. Instagram sahifasiga turli savollar va sharhlar yog‘dirilganidan so‘ng, u akkauntidagi barcha fotosuratlarini o‘chirib tashlagan. U asosan Kayli Jennerni himoya qiladi, ammo Kim va Kortni Kardashyanda ham bir muncha vaqt ishlagan. Undan avval Kaylining tansoqchisi Los-Anjeles politsiyasi xodimi bo‘lgan.

Tim Chang 2018-yilda reper Travis Skottdan dunyoga kelgan Kayli Jennerning qizi — Stormi Uebsterning haqiqiy otasi deb gumon qilingan. Keyin u barcha ayblovlarni rad etib, Kayli, Travis va ularning qiziga hurmat bilan munosabatda bo‘lishini va uning oila bilan aloqasi faqat xizmat yuzasidan ekanini qo‘shimcha qilgan.
Jennifer Lopes

Gollivud yulduzi o‘zini himoya qilish uchun eng “chidamli” odamlarni tanlaydi. Jenniferni soqchilar tanlashda juda omadli deb bo‘lmaydi. Bir safar chegaradan o‘tayotganlarida tansoqchisining paypog‘ida taqiqlangan modda borligi ma’lum bo‘lgan, xonanda o‘sha zahotiyoq uni ishdan bo‘shatgan.

Xonandaning sevgilisi, beysbolchi Aleks Rodrigezning aytishicha, uni doim Jenniferning haydovchisi bilan adashtirib qo‘yishadi. “Bu hayotimdagi eng kamsituvchi holatlardan biri, — deydi Aleks intervyusida. — Men o‘zimni ajoyib sportchi deb hisoblayman, lekin Lopes bilan birga yurganimda paparatssilar uni suratga olishlariga xalaqit berayotganimni aytib baqirishadi”.
Kim Kardashyan

Kelishgan Paskal Dyuvye Parijdagi talonchilik paytida Kimni himoya qila olmagan tansoqchi sifatida tanilgan. Bu voqea 2016-yilda sodir bo‘lgan. Model mehmonxonadagi xonasida yolg‘iz qolganida politsiya kiyimidagi o‘g‘rilar qurol bilan bostirib kirgan. Kardashyanni bog‘lab, 10 million dollarlik zargarlik buyumlarini o‘margan. Bu vaqtda Paskal Dyuvye opa-singillar Kortni Kardashyan va Kendall Jenner bilan tungi klubda bo‘lgan. Kim xodimining beparvoligi uchun xavfsizlik kompaniyasini sudga bergan. Bu voqeadan so‘ng Kim hech kim uning uyiga yaqinlashmasligi uchun o‘nlab soqchi yollagan.
Haydi Klum

47 yoshli germaniyalik supermodelni kelishgan va yosh tansoqchilar himoya qiladi. Uning turmush o‘rtog‘i, musiqachi Tom Kaulits undan 16 yosh kichik, modelning tansoqchilari oldida doim yosh boladek ko‘rinadi.

Mish-mishlarga qaraganda Haydi qaysidir tansoqchisi bilan iliq munosabatda bo‘lgan. Ammo oradan biroz vaqt o‘tgach, unga ijodkor va iqtidorli erkaklar ko‘proq yoqishini tushungan va munosabatlarga nuqta qo‘ygan. Albatta, bu voqeadan so‘ng model tansoqchisini o‘zgartirgan.
Jennifer Lourens

Jennifer Lourens ko‘p yillar davomida bir necha tansoqchilar bilan hamkorlik qilgan. Tansoqchilaridan biri Greg Lents 2013-yildan beri unga xizmat qiladi. Gregning aytishicha, ilgari u model bo‘lib ishlagan, shuningdek, Kolorado universitetida arxitektura yo‘nalishi bo‘yicha tahsil olgan. Ma’lum bo‘lishicha, u tansoqchi bo‘lishni xayoliga ham keltirmagan, ammo Lourensning yordami bilan taniqli odamga aylandi. Shu bilan birga, Greg oilali ekani va aktrisa bilan hech qachon shaxsiy munosabatda bo‘lmaganini ta’kidlaydi.